Es constitueix en Alaquàs un Fòrum Municipal de Medi Ambient
04/10/2002 14:01:00

# Es constitueix en Alaquàs un Fòrum Municipal de Medi Ambient

*   04/10/2002 14:01:00
*   [Imprimir](#)
*   Compartir
*    https://www.alaquas.org/documento.asp?id\_do=8190

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8190%2F0&title=Ajuntament%20d%27Alaqu%C3%A0s.%20Premsa.Es%20constitueix%20en%20Alaqu%C3%A0s%20un%20F%C3%B2rum%20Municipal%20de%20Medi%20Ambient)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8190/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/8190/8190_Form_4.jpg)](https://www.alaquas.org/ficheros/documentos/2002/2/8190/8190_Form_10.jpg "<a href='https://www.alaquas.org/ficheros/documentos/2002/2/8190/8190_Form_10.jpg' target=_blank><i class='fa fa-external-link' aria-hidden='true'></i>.Es constitueix en Alaquàs un Fòrum Municipal de Medi Ambient</a>")

El Fòrum compta amb representants d'associacions, entitats i partits polítics de la ciutat

El passat dijous dia 3 d'octubre es va celebrar en Alaquàs l'acte oficial de constitució del Fòrum Municipal de Medi Ambient. L'acte va tindre lloc a l'Aula de Cultura del Centre Cultural l'Olivar a partir de les 20 hores de la vesprada.

A l'acte van estar presents l'Alcalde d'Alaquàs, Jorge Alarte, el Regidor d'Urbanisme de l'Ajuntament d'Alaquàs, Vicent Forment, el Regidor de Desenvolupament Local, Vicent Soriano, Mariano Valcayo regidor de medi ambient, a més d'altres membres de la Corporació, representants d'associacions i de partits polítics, veïnes i veïns d'Alaquàs, entre altres.

Aquest fòrum és un òrgan complementari de l'Ajuntament d'Alaquàs, de caire consultiu i de participació sectorial i té com a objectiu fonamental promoure i canalitzar la participació de la ciutadania i de les seues associacions en les polítiques mediambientals de caràcter municipal.

La participació en aquest fòrum es canalitzarà mitjançant estudis, análisi, debats i  aportacions d'idees sobre aquells temes socials i mediambientals que afecten al desenvolupament sostenible de la ciutat i que realitzaran les diferents comissions de treball al plenari del fòrum.

L'Alcalde d'Alaquàs va aprofitar aquest acte per assenyalar la importància de la posada en marxa d'aquest tipus de projectes i de la participació de la ciutadania en aquests, ja que "en l'actualitat, sóm els ajuntaments, de fet sóm els únics, els qui estem fent en la pràctica un esforç per les polítiques mediambientals".

L'Ajuntament d'Alaquàs va aprovar en sessió plenària de juliol de 2000, l'aprovació i la signa de la Carta d'Aalborg, un document europeu que recull declaracions d'intenció per potenciar les polítiques locals de medi ambient, que a més, contemplen la participació de les ciutadanes i ciutadans en l'aportació d'idees, solucions i projectes per millorar la situació mediambiental.